als_Latn dik_Latn sag_Latn
Përfundon numërimi i votave në Shijak, fiton PS me 344 vota (Burimi: Gazeta Tema, www.gazetatema.net)
Përfundon numërimi i votave në Shijak, fiton PS me 344 vota
Kjo është një fitore plebishitare.
Një nga bastionet e të djathtës, Shijaku, ka mbyllur numërimin e votave, duke i dhënë fitoren Partisë Socialiste me 344 vota avantazh në 17 kuti të numëruara.
Ndërkohë pritet për të parë se si do të jetë rezultati në të tjerë bastione të së djathtës, ku interesi është i madh. Mes tyre spikat Kavaja.
Një ditë më parë, zëdhënësja e fushatës së PD, Majlinda Bregu, tha se është rritur ndjeshëm numri i votuesve në bastionet e PD-së, çka kishte rritur shpresat në selinë blu. Por rritja e votave duket se ka qenë një votë revolte kundër kësaj qeverie.
Kryetari i Partisë Socialiste, Edi Rama, në një konferencë për shtyp, tha se fitorja e tyre do jetë me e thellë. Por ai i bëri thirrje PD-së që të kontribuojë në mënyrë që të fitojnë standardet e procesit.
“Dje, ju thashë që Rilindja ka fituar mbi rrënimin, sot u them se fitorja do jetë më e thellë nga sa duket.
Por ka kohë akoma për të festuar, tani është koha për të përmbushur dy aspekte themelore të kontratës sonë me Shqipërinë.
E para, thirrja ime për çdo deputet, për çdo drejtues dhe koordinator, për çdo numërues të PS dhe të aleancës sonë, asnjë votë, asnjë votë, asnjë votë, nuk duhet të cenohet. Duhet të numërohet çdo votë në respekt të çdo shqiptari.
24.06.2013
Burimi: Gazeta Tema
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn